stanford-oval/wikipedia huggingface dataset:
סוציולוג

מקס ובר, ממייסדי הסוציולוגיה המודרנית
סוֹצְיוֹלוֹג הוא מדען העוסק בענף הסוציולוגיה, קרי מדען החוקר את ההתנהגות האנושית כחלק ממכלול החברה בה היא מצויה, ודרך ההקשר התרבותי שלה.
הכשרת סוציולוגים נעשית במסגרת החוג לסוציולוגיה במוסדות ההשכלה הגבוהה.
התפתחות מקצוע הסוציולוג

הוגי דעות והיסטוריונים תיעדו ועסקו בתיאור עמים שונים, מוסדות הדת שלהן ומבנה המשפחה, וההבדלים השונים ביניהם והסיבות לכך כבר מימי קדם. אולם מושג הסוציולוג המודרני, בתור אדם שחוקר את הנושאים האלה בצורה מדעית, ומנתח אירועים ותהליכים חברתיים באמצעות שיטות מדעיות ונתונים כמותיים, החל להתפתח רק במאה ה-17.
שגשוגו של מחקר מדעי הטבע, בזכות התבססותו על ניסויים כמותיים והשערות המבוססות על תצפית מדעית, הובילה חוקרים כגון ג'ון גרנט האנגלי, ג'אמבטיסטה ויקו ושרל מונטסקיה לתאר תופעות חברתיות באמצעות שיטות ששימשו עד כה להסברת מדעי הטבע.
במהלך המאה ה-18 והמאה ה-19 קמו חוקרים כגון אדם פרגסון, ואלכסיס דה טוקוויל שהסבירו תופעות חברתיות באמצעות כלים שכיום נחשבים לכלים סוציולוגיים, אולם הם לא התייחסו לעצמם בתור סוציולוגים אלא כפסיכולוגים חברתיים.
הראשון שכינה את עצמו סוציולוג, ולמעשה טבע את המונח סוציולוגיה היה אוגוסט קונט ב-1837, כינוי שמעתה והלאה שימש קבוצות ויחידים שונים לתיאור תפקידם. הכינוי רווח בייחוד בצרפת, וחוקרים כגון פייר לה פלי ורנה וורמאס כינו את עצמם סוציולוגים.
בסוף המאה ה-19 הפך הסוציולוג להיות מקצוע מדעי נפרד שנלמד באוניברסיטאות, בארצות הברית, גרמניה, וצרפת. בעוד בארצות הברית הסוציולוג קיבל גם השכלה רחבה, באירופה התמקדו מוסדות הלימוד בהכשרה מקצועית בלבד.
חלק גדול ביצירת אופי תפקידו של הסוציולוג כמדען וחוקר נעשה על ידי מקס ובר, שקבע שהסוציולוג צריך לראות את הערכים האנושים כנתונים, ושתפקידו הוא לחקור את תנאי היווצרותם של ערכים אלה. לפי ובר הסוציולוג צריך להיות אובייקטיבי לחלוטין לנושא אותו הוא חוקר. כיום דרישה זו של ובר נראית כתביעה שרוב החוקרים אינם יכולים לעמוד בה.
סוגי סוציולוגים

ניתן להבחין בין סוציולוג ישומי, שהוא סוציולוג המיישם את המחקר החברתי לצרכים שונים, לבין סוציולוג תאורטי, העוסק במחקר לשם מחקר, בדרך כלל באקדמיה.
החלוקה בין הסוציולוגים התאורטיים זהה למעשה לחלוקה בין התחומים השונים בסוציולוגיה. האגודה הסוציולוגית הישראלית מבחינה בין מספר סוגים של סוציולוגים יישומיים:
סוציולוג של ארגונים ועבודה - העוסק בחקר ארגונים למטרת ייעוץ ארגוני.
סוציולוג של קהילה, עיר, אזור וסביבה - העוסק בייעוץ למתכננים ולרשויות מקומיות, באופן הדומה במידת מה לעבודת הגאוגרף אך עם דגש מיוחד על התחום החברתי.
סוציולוג של חינוך ונוער
סוציולוג של תרבות תקשורת ודעת קהל
סוציולוגיה של הגירה וקליטה
סוציולוגיה של בריאות ורווחה
סוציולוגיה של המקצועות (sociology of professions)
סוציולוגים בישראל

הסוציולוג הארץ-ישראלי הראשון היה ארתור רופין שחקר את הסוציולוגיה של חברות יהודיות ברחבי העולם. יחד עם עמיתו מרטין בובר הניח את היסודות לענף הסוציולוגיה בארץ, ושניהם לימדו לראשונה את הסוציולוגיה באוניברסיטה העברית. כיום קיימות מחלקות להכשרת סוציולוגים באוניברסיטה העברית, באוניברסיטת תל אביב, באוניברסיטת בר-אילן, באוניברסיטת חיפה, באוניברסיטת אריאל בשומרון, באוניברסיטת בן-גוריון בנגב ובמכללות אחדות.
ראו גם

מונחים בסוציולוגיה
קטגוריה:סוציולוגים
לקריאה נוספת

ג'ון משוניס, סוציולוגיה. הוצאת האוניברסיטה הפתוחה, 1999, עמ' 27–56, 2-16.
ארתור רופין
סופיה גצובה

| --- | --- |

 לידה:  23 בינואר 1872 וילנה, האימפריה הרוסית 
 פטירה:  12 ביולי 1946 (בגיל 74) ירושלים, פלשתינה (א"י) 
 מקום קבורה:  בית הקברות היהודי בהר הזיתים 
 מקום לימודים:  אוניברסיטת ברן 
 מנחה לדוקטורט:  Theodor Langhans 
 מוסדות:  אוניברסיטת ברן  מכון פסטר  אוניברסיטת בזל  האוניברסיטה העברית בירושלים 
 בן או בת זוג:  חיים ויצמן 
 
סופיה (סוניה) גֶצוֹבָה (ו' בתשרי תרל"ג, 1872 – י"ב בתמוז תש"ו, 1946) הייתה רופאה פתולוגית, מחלוצי הפתולוגיה בארץ ישראל.
חייה

גצובה נולדה ברוסיה ולמדה רפואה באוניברסיטת ברן, הוסמכה לרפואה בשנת 1904 והשתלמה במכון פסטר בפריז. עבדה כפתולוגית ושימשה רופאה באוניברסיטת ברן. נושא עבודת הדוקטור שלה היה 'בלוטת המגן של הקראטנים והאידיוטים'. בעת המחקר גילתה תאים מיוחדים מפוזרים בין התאים התירואידים, והם נקראו על שמה. בנוסף חקרה את חוט השדרה של חולי פלצת (טטנוס) שקיבלו ריפוי בגופרת מגנזיום, תרבית רקמה, שחפת ניסויית ואבעבועות רוח. בשנת 1912 קיבלה את התואר דוצנט (מרצה בכירה) לאנטומיה פתולוגית.
בשנת 1925 עלתה לארץ ישראל, והייתה בין הרופאים הפתולוגים הראשונים בארץ. היא החליפה במעבדת הפתולוגיה של בית החולים הדסה בירושלים את ד"ר יעקב ארדהיים, מגדולי הפתולוגים בווינה, שהחליף את ד"ר בנימין רומן.
החל משנת 1926 שימשה כפרופסור ועמדה בראש המכון לאנטומיה פתולוגית במרכז רפואי הדסה, אותו הרחיבה ופיתחה במשך 14 שנה. בנוסף ייסדה מוזיאון רפואי בהדסה. בישראל עסקה בעיקר בנתיחת גופות, כשהייתה נוסעת לבדה בכל הארץ, ביום ובלילה בתנאים קשים ובאמצעים דלים.
בימי מאורעות תרפ"ט (1929), אחרי הטבח בחברון, הייתה חברת הוועדה הרפואית, ביחד עם ד"ר גרשון גרי ועוד, שבדקה את גופות הנרצחים לשם קביעת האכזריות בביצוע הרצח.
גצובה הייתה מרצה בכירה בפקולטה לרפואה באוניברסיטה העברית בירושלים, כשבשנת 1940 העניקה לה האוניברסיטה באופן רטרואקטיבי עם פרישתה את המינוי פרופסור אמריטה. גצובה הייתה האישה הראשונה שמונתה לפרופסור בארץ ישראל.[דרוש מקור]
בין השנים 1898–1903 הייתה גצובה ארוסתו הראשונה של חיים ויצמן. גצובה הייתה פעילה בסיעת הפרקציה הדמוקרטית והשתתפה כצירה בקונגרסים הציוניים הראשונים.
גצובה נפטרה בירושלים בי"ב בתמוז תש"ו ונטמנה בבית העלמין בהר הזיתים.
מתלמידיה : ד"ר אלחנן רבינוביץ.
לקריאה נוספת

'גצובה, סופיה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 140. (הספר בקטלוג ULI)
'גצובה, סופיה', עמ' 43, 'נשים בישראל: לקסיקון'. הוצאת עם עובד בשיתוף ירחון נעמת, 1991.
'גצובה, סופיה', עמ' 134–135, 'רופאיה של ארץ ישראל: 1799-1948'. בעריכת ניסים לוי ויעל לוי, הוצאת א. בחור, 2008.
צ' שחורי-רובין, "פרופ' סופיה גצובה: חלוצת הפתולוגיה בארץ ישראל", קורות-שנתון לתולדות הרפואה ומדעי הטבע, כרך כא (תשע"ב-תשע"ג), עמ' כה-נד.
הערות שוליים

↑  פרופ' סופיה גצובה, המשקיף, 12 ביולי 1946
↑  ג' ס. גצובה - פרופיסור אמריטוס של האוניברסיטה, הארץ, 20 בפברואר 1940, עמ' 1
↑  פרופ' ס. גצובה, הצופה, 12 ביולי 1946, עמ' 1
↑  כרטיס הקבר של סופיה גצובה באתר הר הזיתים
| חיים ויצמן |
| --- | --- | --- |
| משפחתו | משה ויצמן (אח) • אנה ויצמן (אחות) • חיה ויצמן-ליכטנשטיין • טוביה דוניה (גיס) • יחיאל ויצמן (אח) • מינה ויצמן (אחות) • אשר זליג ויצמן (גיס) • גיטה דוניה-ויצמן (אחות) • ורה ויצמן (רעיה) • עזר ויצמן (אחיין) • סופיה גצובה (ארוסה) |  |
| הנצחה | מכון ויצמן למדע • יד חיים ויצמן • גן חיים • כפר הנשיא • אשל הנשיא • פרס ויצמן למחקרים במדעים מדויקים • רחוב ויצמן (כפר סבא) • כיכר ויצמן |  |
| שונות | Clostridium acetobutylicum • בית חיים ויצמן • הסכם ויצמן-פייסל |  |
| --- | --- |
בקרת זהויות :  NLI: 987007524786605171  VIAF: 315535503   WorldCat (עם VIAF): 315535503
סוריאנה

| --- | --- |

 מבוסס על:  See No Evil 
 בימוי:  ג'ים ווב 
 הופק בידי:  מייקל נוזיק, ג'ף סקול, ג'ורג' קלוני, סטיבן סודרברג, איוון רייטמן 
 תסריט:  ג'ים ווב, Robert Baer 
 עריכה:  טים סקוירס 
 שחקנים ראשיים:  ג'ורג' קלוני מוחמד מאג'ד פטר גרטי Saïd Amadis Jeff Baker ג'יימי שרידן ג'יין אטקינסון מארק סטרונג Tom McCarthy Will McCormack דריס רוחה ויולה דייוויס בהאר סומך רוברט פוקסוורת' נדים סוואלה Nicky Henson דייוויד קלנון מקס מינגלה כריס קופר אמנדה פיט עמר וואקד מאט דיימון ג'פרי רייט טום מקארתי ויליאם הרט טים בלייק נלסון Jocelyn Quivrin כריסטופר פלאמר קייוון נובאק אלכסנדר סידיג Mazhar Munir ריצ'רד לינטרן 
 מוזיקה:  אלכסנדר דספלה 
 צילום:  רוברט אלסוויט 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר, נטפליקס, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  23 בפברואר 2006 
 משך הקרנה:  128 דק' 
 שפת הסרט:  אנגלית 
 סוגה:  סרט שמבוסס על ספרים, סרט דרמה, סרט מתח פוליטי 
 הכנסות באתר מוג'ו:   syriana
 פרסים:  פרס אוסקר לשחקן המשנה הטוב ביותר (ג'ורג' קלוני)  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
סוריאנה (באנגלית: Syriana) הוא מותחן פוליטי אמריקאי משנת 2005, בבימויו של סטיבן גייגן שגם כתב את התסריט ובהפקתו של ג'ורג' קלוני, שגם מככב בסרט לצד מאט דיימון, כריסטופר פלאמר, וג'פרי רייט. הסרט עוסק באינטרסים הגלובליים במזרח התיכון, כשהוא מתמקד בעולם הפוליטיקה, הנפט והטרור, ומציג מספר קווי עלילה המקושרים זה לזה.
הסרט זכה לביקורות חיוביות מהמבקרים, וההופעה של קלוני זכתה לשבחים, והעניקה לו פרס אוסקר ופרס גלובוס הזהב, כמו גם פרס האקדמיה הבריטית, פרס המבקרים ופרס גילדת שחקני המסך. גייגן היה מועמד לפרס אוסקר ולפרס גילדת הכותבים של אמריקה על התסריט שלו. נכון ל-20 באפריל 2006, הסרט הכניס סך של 50.82 מיליון דולר בקופות בארצות הברית ו-43.2 מיליון דולר בחו"ל, בסך כולל של 94 מיליון דולר.
גייגן שינה את שמות הישויות הפועלות כיום במזרח התיכון, תוך שמירה על מקומן בסיפור.
עלילה

הסרט עוקב אחרי מספר דמויות וקווי עלילה המשקפים את האינטרסים השונים במזרח התיכון. בוב בארנס (ג'ורג' קלוני) הוא סוכן CIA ותיק שמוצא את עצמו בתמרונים פוליטיים מסוכנים כשהוא נשלח למשימה במזרח התיכון. בריאן וודמן (מאט דיימון) הוא אנליסט אנרגיה שמתמודד עם טרגדיה אישית בזמן שהוא מוצא את עצמו מעורב בעסקה פוליטית גדולה. בן ג'פריס (כריסטופר פלאמר) הוא עורך דין בכיר שמתמרן את הקשרים בין הממשל האמריקאי לתאגידי נפט גדולים. קווי העלילה מצטלבים תוך כדי חקירת הקשר בין השחיתות, הנפט והטרור הגלובלי.
צוות השחקנים

ג'ורג' קלוני בתפקיד בוב בארנס - סוכן CIA ותיק המוצא את עצמו מסובך במשחקים פוליטיים מסוכנים.
מאט דיימון בתפקיד בריאן וודמן - אנליסט אנרגיה שמוצא עצמו בעסקה פוליטית מורכבת.
כריסטופר פלאמר בתפקיד דין ויפר - עורך דין בכיר המקשר בין הממשל והתאגידים.
ג'פרי רייט בתפקיד בן ג'פריס - עורך דין המייצג את התאגידים במזרח התיכון.
ביקורות

הסרט "סוריאנה" זכה לשבחים רבים מצד המבקרים, במיוחד על משחקו של ג'ורג' קלוני, שזכה בפרס אוסקר לשחקן המשנה הטוב ביותר על תפקידו בסרט. המבקרים שיבחו גם את התסריט המסובך והמציאותי של הסרט, ואת האופן שבו הוא מציג את הקשרים המורכבים בין פוליטיקה, נפט וטרור. הסרט קיבל ציון של 73% באתר Rotten Tomatoes, המבוסס על מעל 200 ביקורות, וציון של 76 מתוך 100 באתר Metacritic, מה שמעיד על ביקורות חיוביות ברובן.
הערות שוליים

↑  Slevin, Peter. "New Group Aims to Drum Up Backing for Ousting Hussein". אורכב מ-המקור ב-2002-11-05.
סורי (זמרת)

| --- | --- |

 לידה:  18 בפברואר 1989 (בת 35) הממלכה המאוחדת בהרלו, אסקס, הממלכה המאוחדת 
 שם לידה:  סוזנה מארי קורק
 מוקד פעילות:  הממלכה המאוחדת 
 תקופת הפעילות:  מ-2015 
 מקום לימודים:  האקדמיה המלכותית למוזיקה, תיכון הרטס ואסקס, בית הספר לריקוד ג'ני מייהיל, תיכון הרטס ואסקס, קולג' הילס רוד 
 סוגה:  מוזיקת פופ 
 שפה מועדפת:  אנגלית 
 חברת תקליטים:  MMP, Scarlett Audio
 שיתופי פעולה בולטים:  כריס מרטין, וויל יאנג
 https://www.surie.me
 פרופיל ב-IMDb
 
סוזנה מארי קורק (באנגלית: Susanna Marie Cork; הידועה בשם הבמה סוּרי, הנכתב לעיתים גם באיות "סו-רי" (באנגלית: SuRie), כסוג של הלחם בסיסים של שמה; נולדה ב-18 בפברואר 1989) היא זמרת אנגלייה. ייצגה את הממלכה המאוחדת באירוויזיון 2018 שהתקיים בליסבון שבפורטוגל.
ביוגרפיה

קורק נולדה בהרלו, אסקס שבממלכה המאוחדת. בגיל 12 החלה לכתוב שירים. כילדה הופיעה כסולנית בפני הנסיך צ'ארלס. הופיעה במקומות נחשבים בממלכה המאוחדת, בהם אולם אלברט הול וקתדרלת סנט פול, ובעולם במקומות נוספים כגון בבזיליקת סן מרקו בוונציה.
שם הבמה שלה הוא הלחם של שני שמותיה הפרטיים, סוזנה ומארי. היא בוגרת האקדמיה המלכותית למוזיקה שבלונדון. כבוגרת חינוך קלאסי היא יודעת לנגן בפסנתר ובאבוב. בנוסף למדה ביצוע שירה. סורי עבדה בין השאר עם האמנים ויל יאנג וכריס מרטין.
בשנת 2015 השתתפה סורי באירוויזיון 2015 כזמרת ליווי וכרקדנית של הזמר הבלגי לואיק נוטה שסיים את התחרות במקום הרביעי. באירוויזיון 2017 שימשה כמנהלת המוזיקלית של הזמרת הבלגית בלאנש.
בפברואר 2018 היא השתתפה בתוכנית לבחירת נציג הממלכה המאוחדת "Eurovision: You Decide" (אנ') שהופקה על ידי רשת BBC. במסגרת התוכנית השתתפו שישה מתחרים, והזוכה נבחרת על פי ניקוד שקיבלו מאישים בתעשיית המוזיקה ומהציבור. היא ביצעה את השיר "Storm" (סערה) שנכתב על ידי ניקול בלייר, גיל לואיס ושון הארגריבס ונבחרה לייצג את הממלכה המאוחדת עם השיר באירוויזיון 2018 בליסבון. כיוון שהממלכה המאוחדת היא אחת מחמש מדינות הזוכות למעמד קבוע בגמר האירוויזיון, עלתה סורי כנציגה הבריטית באופן אוטומטי לגמר.
בעת מופע גמר האירוויזיון כאשר שרה את השיר, פרץ אדם לבמה, לקח ממנה את המיקרופון וצעק: "הנאצים של התקשורת הבריטית, אנו דורשים חירות!" ("Nazis of the UK media, we demand freedom!‎"). לאחר הפסקה קצרה היא המשיכה בביצוע השיר. בתום השמעת כל השירים הוצע לה לבצע את השיר שוב, אך היא סירבה בנימוק שהיא גאה בהופעתה. בסיום חלוקת הניקוד, התברר שהשיר הגיע למקום ה-24.
כשנה לאחר התחרות הודתה הזמרת כי היא סובלת מהפרעה פוסט טראומטית בשל ההתפרצות לבמה בזמן ביצוע השיר.
דיסקוגרפיה

2016 - "Something Beginning With ...‎"
הערות שוליים

↑  Meet SuRie באתר BBC
↑  ג'ו נרססיאן, Former Chris Martin backing vocalist SuRie to represent UK at Eurovision באתר אינדיפנדנט, 7 בפברואר 2018
↑  סמנתה ארל, GOOD LUCK SURIE! Who is SuRie? UK Eurovision 2018 entry who will perform her song Storm באתר סאן, 12 במאי 2018
↑  רוזי או'קונור, SuRie: BBC Eurovision contest announces winning UK act באתר אינדיפנדט, 8 בפברואר 2018
↑   אירוויזיון: איחוד השידור מגיב לגניבת המיקרופון, באתר ישראל היום, 13 במאי 2018
↑  הזמרת הבריטית חושפת: סובלת מפוסט טראומה, באתר EuroMix
| --- | --- |
בקרת זהויות :  MusicBrainz: 2939de59-388f-4213-bd16-9a4c0c578cf6
סאמר סנדרס

סאמר אליזבת סנדרס (באנגלית: Summer Elisabeth Sanders; נולדה ב-13 באוקטובר 1972) היא שחיינית עבר אמריקאית. אלופה אולימפית בעלת 4 מדליות מהן 2 זהב ואלופת עולם במשחה ל-200 מטר פרפר. היא כתבת ופרשנית ספורט בטלוויזיה, מנחת טלוויזיה ושחקנית.
ביוגרפיה

נולדה ברוזוויל שבקליפורניה.
באליפות הפאן פסיפיק בשחייה שנערכה בטוקיו שביפן בשנת 1989 (אנ') זכתה סנדרס במדליית כסף במשחה ל-200 מטר מעורב אישי בתוצאה של 2:16.09 דקות.
ביוגרפיה > אלופת עולם

באליפות העולם בשחייה שנערכה בפרת' שבאוסטרליה בשנת 1991 זכתה סנדרס ב-3 מדליות, אחת מכל סוג. מדליית זהב במשחה ל-200 מטר פרפר בתוצאה של 2:09.24 דקות, לפני רי שיטו מיפן (2:11.06 דקות) והיילי לואיס מאוסטרליה (2:11.09 דקות), מדליית כסף במשחה ל-200 מטר מעורב אישי בתוצאה של 2:14.06 דקות, אחרי לין לי מסין (2:13.40 דקות) ודניאלה הונגר מגרמניה (2:16.16 דקות) ומדליית ארד במשחה ל-400 מטר מעורב אישי בתוצאה של 4:43.41 דקות, אחרי לי (4:41.45 דקות) ולואיס (4:41.46 דקות).
באליפות הפאן פסיפיק בשחייה שנערכה באדמונטון שבקנדה באוגוסט אותה שנה (אנ') זכתה סנדרס ב-3 מדליות זהב, במשחה ל-200 מטר פרפר בתוצאה של 2:09.84 דקות, במשחה ל-200 מטר מעורב אישי בתוצאה של 2:14.04 דקות ובמשחה ל-400 מטר מעורב אישי בתוצאה של 4:41.46 דקות.
ביוגרפיה > אלופה אולימפית

באולימפיאדת ברצלונה (1992) זכתה סנדרס ב-4 מדליות. שתי מדליות זהב במשחה ל-200 מטר פרפר בתוצאה של 2:08.67 דקות, לפני וואנג קסיוהונג מסין (2:09.01 דקות) וסוזי אוניל מאוסטרליה (2:09.03 דקות), ובמשחה שליחות 4x100 מטר מעורב כששחתה בשלב המוקדמות, מדליית כסף במשחה ל-200 מטר מעורב אישי בתוצאה של 2:11.91 דקות, אחרי לי שקבעה שיא עולם חדש של 2:11.65 דקות ולפני הונגר (2:13.92 דקות) ומדליית ארד במשחה ל-400 מטר מעורב אישי בתוצאה של 4:37.58 דקות, אחרי כריסטינה אגרסגי מהונגריה (4:36.54 דקות) ולי (4:36.73 דקות). בנוסף, היא סיימה במקום שישי במשחה ל-100 מטר פרפר בתוצאה של 59.82 שניות.
לאחר שפרשה משחייה תחרותית ניסתה סנדרס להשתתף באולימפיאדת אטלנטה (1996), אך במבחנים האמריקאים היא לא הצליחה להתברג בין שתי הראשונות במשחה אישי ולכן לא נכללה בנבחרת הלאומית.
ב-1997 החלה להנחות את תוכנית הטלוויזיה לילדים "Figure It Out" עד 1999, אשר שודרה בניקלודיאון.
חייה האישיים

סנדרס התחתנה בשנת 1997 עם מארק הנדרסון, אלוף אולימפי בשחייה ובשנת 2001 הם התגרשו. בשנת 2005 היא התחתנה עם אריק סקלופי, גולש אלפיני שהשתתף ב-3 אולימפיאדות חורף ובעל מדליית ארד מאליפות העולם ולשניים שני ילדים, בן ובת.
תארים והישגים

סנדרס זכתה ב-8 תוארי אליפות ארצות הברית בשחייה ו-9 תוארי NCAA.
סנדרס זכתה בתואר שחיינית השנה בארצות הברית ב-1992.
בשנת 2002 זכתה סנדרס להיכלל בהיכל התהילה הבינלאומי של השחייה.
הערות שוליים

↑  סאמר סנדרס באתר היכל התהילה הבינלאומי של השחייה
| --- | --- |
בקרת זהויות :  LCCN: n99020280  VIAF: 73183430   WorldCat (עם VIAF): 73183430
סוכנות לפיתוח בחלל

| --- | --- |

 מידע כללי
 מדינה:  ארצות הברית 
 סוכנות אם:  מחלקת ההגנה של ארצות הברית 
 תאריך הקמה:  2019 
 www.sda.mil
 קואורדינטות:  38°52′16″N 77°03′22″W﻿ / ﻿38.871°N 77.056°W﻿ / 38.871; -77.056
 he
 
סוכנות לפיתוח בחלל (באנגלית: Space Development Agency) היא יחידה של חיל החלל של ארצות הברית שאחראית על פיתוח טכנולוגיות חדשות בחלל לצרכים צבאיים. היא הוקמה בשנת 2019. בכוונתה להגיע ל-1,000 לוויינים במסלול לווייני נמוך.
היסטוריה

הסוכנות הוקמה בשנת 2019 ביוזמה של מייקל גריפין. גריפין היה בדעה שהקמת מערכת לוויינים יכולה להבטיח הגנת ארצות הברית מפגיע בטיל בליסטי. פיתוח מערכות אלו בוטל בשנות ה-90 של המאה ה-20 עקב עלויות גבוהות ואי-הסכמות פוליטיות. גריפין היה בדעה שלאחר סיום פיתוח נשק היפר-סוני חל שינוי מהותי במצב ויש מקום לחדש את התכוניות שבוטלו. עוד בשנת 2002 ארצות הברית ביטלה את חתימתה בהסכם שמגביל פיתוח מערכות נגד טילים (נחתם בשנת 1972). הת'ר וילסון שהייתה מזכירת חיל האוויר של ארצות הברית התנגדה אך לא הצליחה למנוע את ההחלטה של דונלד טראמפ בנושא.
בשנת 2022 הסוכנות פרסמה מסמך מדיניות של הגנה לאומית בחלל - National Defense Space Architecture. בהתאם למדיניות זו מערכת הגנה תתבסס על מערכות לוויינים שונים לאבטחת תקשורת, מערכת ניווט לוויינית, ניהול קרב והגנה מפני פגיעת טילים. להקטנת עלויות שיגורים יהיו מבוססים על משגרים לשימוש רב פעמי ולוויינים קטנים בייצור סדרתי. בהתאם למדיניות הלוויינים מיועדים לאורך חיים קצר יחסית ושיגורי המשך יהיו תוך הפקת לקחים מהשיגורים הקודמים.
באוגוסט 2020 נחתמו חוזים ראשונים ללווייני המערכת. לוקהיד מרטין ו-York Space Systems קיבלו 94 מיליון דולר לבניית 10 לווייני תקשורת כ"א. באוקטובר 2020 SpaceX ו-L3Harris Technologies קיבלו חוזים לבניית 4 לווייני לניטור שיגורי טילים ומעקב אחרי מסלולם. שיגור לוויינים אלו מ-Tranche 0 היה צריך להתחיל בשנת 2022.
בשנת 2021 הסוכנות שיגרה 2 לווייני ניסוי לבדיקת טכנולוגיה.
בשנת 2021 פורסם Tranche 1 ללוויינים שמתוכננים לשיגור החל משנת 2024. מכרז זה כלל 150 לוויינים: 126 לווייני תקשורת, 35 לווייני ניטור והתרעה ו-12 לווייני ניסוי. בשנת 2022 נחתמו חוזים עם York Space Systems, לוקהיד מרטין ונורת'רופ גראמן.
בשנת 2023 פורסם Tranche 2 ללוויינים שמתוכננים לשיגור החל משנת 2026. מכרז זה כלל 550 לוויינים: 250 לווייני תקשורת, 50 לווייני ניטור והתרעה ולוויינים נוספים. בשנת 2023 ו-2024 נחתמו חוזים עם York Space Systems, לוקהיד מרטין, Rocket Lab ונורת'רופ גראמן. המכרז כלל לווייני תקשורת מ-3 סוגים ולווייני התרעה וניטור מ-2 סוגים.
במהלך פברואר 2024, שוגרו שישה לוויינים לחלל, שניים מתוכם, הם חלק מאבות הטיפוס של המערך לעקיבה אחרי טילים בליסטיים והיפרסוניים ה-HBTSS. פרויקט ה-HBTSS - סנסור לעקיבה אחרי טילים בליסטיים והיפרסוניים, הוא אבן דרך, בדרך לשדרוג והחלפת מערך ה-SBIRS.
ארכיטקטורת מערכים מבוזרים בחלל

לפי הסוכנות, הארכיטקטורה כוללת שבע "שכבות" שבכל אחת מהן מתוכננים להיות לוויינים רבים ובכללן:
תקשורת
יכולת שליטה ובקרה
עקיבה
אחיזת שטח מהחלל
יכולות מפציעות
נווט
מכלול התמיכה הקרקעית ובכללו תחנות הקרקע, איסוף המידע ופענוחו וכלל הבטי יכולת השיגור
לפי הסוכנות לפיתוח בחלל, ארכיטקטורת רשת המידע בין הלוויינים השונים באותה שכבה, בין השכבות ובין הלוויינים לתחנות הקרקע, תכלול חיבור אפשרי באמצעות תקשורת לייזר והיא תכלול, בנוסף, חיבור לרשתות קיימות, כמו למשל למערך הלוויינים של סטארלינק, לרשת שיתוף המידע של נאט"ו - לינק 16 וכיוצא באלו.
מדיניות הפיתוח של הסוכנות

הקמת הסוכנות נועדה "לשבש" את תהליכי הרכש המסורתיים של הממשל הפדרלי - על רקע הוזלת השיגורים האזרחיים, התקדים של מערכים אזרחיים גדולים, האיום של סין ורוסיה על שיבוש או אפילו, הפלת לוויינים ועל רקע האיום של טילים היפרסוניים מיותר ויותר מדינות. מכיוון שכך, הסוכנות הכריזה על מדיניות פיתוח ספירלית שאמורה לאפשר לה לשלב טכנולוגיות "כמעט ברצף", להקל על תהליכי הרכש, למנוע מצב של "ספק יחיד" ועוד. תיאור התוכנית, כפי שהוצגה על ידי מנהל הסוכנות באפריל 2022, מופיע באיור שלהלן:
תוכניות עתידיות

לפי מנהל הסוכנות, התוכנית היא לשגר כל חודש, מדי חודש בחודשו, החל מספטמבר 2024, סה"כ 161 לוויינים תוך "תקופה של פחות משנה".
שיגורי לוויינים

| 0 | 1 | 2 | 3 |
| --- | --- | --- | --- |
| תאריך שיגור | לוויין | אתר שיגור/משגר | הערות |
| 2 באפריל 2023 | 8 לווייני CHECKMATE 2 לווייני BB | בסיס חיל האוויר ונדנברג  פאלקון 9 | לווייני תקשורת מתוצרת York Space Systems  לווייני התרעה מתוצרת SpaceX |
| 2 בספטמבר 2023 | לוויין CHECKMATE 10 לווייני Wildfire 8 לווייני BB | בסיס חיל האוויר ונדנברג  פאלקון 9 | לווייני תקשורת מתוצרת York Space Systems   לווייני תקשורת מתוצרת לוקהיד מרטין  לווייני התרעה מתוצרת SpaceX |
| 14 בפברואר 2024 | 4 לווייני Raptor | נמל החלל קייפ קנוורל  פאלקון 9 | לווייני התרעה מתוצרת L3Harris |
הערות שוליים

↑  תוכניות עתידיות של הסוכנות
↑  שיגור לווייני ניסוי
↑  מסמך של הסוכנות, אפריל 2022, עם סיכום הפעילות של השנים 2020, 2021
↑  פרסום באתר Space News מדצמבר 2023
ארכיטקטורת לווינות לפי הסוכנות לפיתוח החלל של ארצות הברית
פיתוח ספירלי (הסוכנות לפיתוח בחלל)
סטאבור

סטאבור (ברומנית: stabor) זו ערכאה שיפוטית לא רשמית במסגרת קהילת הצוענים ברומניה. הסטאבור מנוהל על ידי מי שמכונה "שופט סטאבור" או "קריסיניטור" (krisinitor) או "קריס" (kriss), ששופט לפי חוקי הצוענים, חוקים שמחייבים רק את הצוענים. אין ניגוד בין חוקי הצוענים וחוקי המדינה.
הסטאבור מחליט בנושאים פליליים ואזרחיים כאחד. לפי חשיבות העניין, יושבים בדין אחד או שלושה סטאבורים. בכל שבט צריך להיות לפחות סטאבור אחד. אפשר לערער פעמיים על החלטת הסטאבור, אך לאחר שהערעור נדחה ההחלטה סופית ומי שלא מקבל אותה מסתכן בגירוש מהשאטרה (şatra) ומהשבט. את הערעור אפשר להגיש בפני סטאבורים משבט אחר.
דיוני הסטאבורים וקבלת ההחלטות שלהם מהירים בהרבה מבתי המשפט הרגילים, וכך מאפשרים פתרון סכסוכים מהיר יחסית.
הערות שוליים

↑  שאטרה היא מבנה ארעי או אוהל המשמש למגורי צוענים נודדים. השם מתאר גם מקבץ של מבנים צוענים
סופרבוי פריים

| --- | --- |

סופרבוי פריים, כפי שהוא נראה על עטיפת החוברת Infinite Crisis #6 ממאי 2006, אמנות מאת ג'ים לי וסנדרה הופ.
 סוג:  נבל-על
 הוצאה לאור:  DC קומיקס
 הופעה ראשונה:  DC Comics Presents #87 (נובמבר 1985)
 יוצרים:  אליוט ס. מאגין קורט סוואן
 מידע
 שם אמיתי:  קאל-אל
 כינויים:  פריים, קלארק קנט, קלארקי, לוכד הזמן
 סטטוס:  לא פעיל
 מקום לידה:  קריפטון 
 מקצוע:  כרוז, רוצח המונים, גיבור-על
 כוחות:  כוח-על, מהירות-על, שמיעת-על, ראיית-על, נשיפת-על, ראיית חום, ראיית רנטגן, חסינות, תעופה.
 חבר לשעבר בקבוצה:  חיל סינסטרו חיל הפקחים השחורים לגיון נבלי-העל
 אזרחות:  ארצות הברית 
 דמויות קשורות
 משפחה:  ג'ור-אל ולארה (הורים, מתים) ג'רי ונעמי קנט (הורים מאמצים)
 אויבים:  בארט אלן, סופרמן, הטיטאנים הצעירים, לגיון גיבורי-העל, Sodam Yat, קונר קנט, חיל הפקחים הירוקים 
 
סופרבוי פריים (באנגלית: Superboy Prime) היה דמות בדיונית של גיבור-על שהפך לנבל-על שהופיעה בחוברות הקומיקס ביקום DC קומיקס. הדמות הופיעה לראשונה בחוברת DC Comics Presents #87 מנובמבר 1985, והיא נוצרה על ידי הכותב אליוט ס. מאגין והמאייר קורט סוואן לפי דמותו המקורית של סופרמן מאת ג'רי סיגל וג'ו שוסטר.
סופרבוי פריים הוא מיקום מקביל הנקרא "ארץ-פריים", בו לא היו גיבורי-על. קיומו של "ארץ-פריים" נמחק כתוצאה מאירועי המשבר בעולמות האינסופיים, וסופרבוי פריים מצא את עצמו בממד "גן עדן". הוא לא היה מסוגל להרפות מחייו הקודמים ומגורלו כגיבור הגדול ביותר של כוכב הלכת שלו. עם הזמן, אמונותיו ומוסריותו השתבשו והוא עדיין מחזיק באמונה שלהפוך לסופרמן הוא ייעודו בחיים. בשל כך, הוא נבל-העל הפסיכוטי והמסוכן ביותר שאותם הכירו סופרמן ושאר גיבורי העל היקום DC מעולם.
באירועי המשבר האינסופי, סופרבוי פריים הזועם הלם במחסום המציאות והיה אחראי למספר שינויי המשכיות כמו חזרתו של ג'ייסון טוד, לאחר שזה מת בסיפור "באטמן: מוות במשפחה"; שילוב סיפורי מקורו של סופרמן ("איש הפלדה" משנת 1986 ו"סופרמן: זכות מלידה" מ-2003); אתחול מחודש של קבוצת פטרול האבדון; מספר גלגולים של הוקמן; וכן גלגולים שונים של קבוצת לגיון גיבורי העל. הוא נלכד ונשמר בתא אנרגיה מיוחד בידי שומרי היקום, יוצריו של חיל הפקחים הירוקים. באירועי "גרין לנטרן: מלחמת חיל סינסטרו", סופרבוי פריים משוחרר מכלאו ומצטרף לחיל סינסטרו.
סופרבוי פריים מצא את סופו בהתקפה משולבת של חברי הטיטאנים הצעירים, והועבר בידי סופרבוי וסופרגירל למבנה קוסמי הנמצא בשולי היקום ואשר ממנו אין דרך חזרה.
הערות שוליים

↑  Teen Titans Vol.3 #100, August 2011
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
סחלב הגליל

| סחלב הגליל |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: אספרגאים
משפחה:: סחלביים
סוג:: סחלב
מין:: סחלב הגליל
שם מדעי
 Orchis galilaea ‏שלכטר, 1923
סחלב הגליל (שם מדעי: Orchis galilaea) הוא מין של סחלב שנתגלה לראשונה בגליל, ומכאן שמו. סחלב הגליל צומח מאזור דרום טורקיה ועד ארץ ישראל. הפרחים גדלים על עמודי פריחה צפופים. אורך עמוד התפרחת 30–70 ס"מ. צבע הפרחים משתנה  –  ירקרק או לבן קרם או ורוד סגול, לעיתים עם נקודות או כתמים סגולים במרכז השפית. צורת השפית מזכירה דמות אדם, בעלת ארבע אונות צרות, עם שן קטנה במרכז.
סחלב הגליל פורח בחודשים פברואר עד אפריל. המין נפוץ יחסית בגליל העליון ובכרמל, וגדל גם בסוריה ובלבנון.
לסחלב הגליל פקעת חד-שנתית, אשר אוגרת מזון בשנה אחת ומתפרקת לספק מזון לנצר בשנה הבאה.
מנגנון ההאבקה של סחלב הגליל נחקר על ידי הבוטנאי אמוץ דפני. סחלב הגליל אינו מתגמל את מאביקיו, אלא משתמש במנגנון של האבקת רמייה על ידי חקיינות מינית (sexual mimicry). הפרחים מואבקים על ידי זכרי דבורים מהמין הליקטית השוליים (Lasioglossum marginatum). זכרי הדבורים נמשכים אל ריח הפרחים, שככל הנראה מחקה את ריח פרומון המין של הנקבות.